Cheetahs behou losvoorspeler Pokomela | Netwerk24
Cheetahs behou losvoorspeler Pokomela
Deur Johann de Jager 04 April 2020 09:00
Junior Pokomela Foto: Gallo Images
Die Vrystaat Cheetahs (Edms) Bpk. het, met onderhandelinge volstoom aan die gang, reeds die dienste van ’n paar spelers behou en kan binnekort die name van nog een of twee vername aanwinste byvoeg.
Pokomela was een van die spelers wat in groot aanvraag by ander unies was. Sy kontrak is na verneem word tot 31 Oktober 2022 verleng.
Die stutte Charles Marais en Aranos Coetzee, sowel as die losvoorspeler Aidon Davis, se kontrakte is ook met nog twee jaar verleng.
Die veelsydige Marnus van der Merwe (flank/haker) kan nog drie jaar vir die span beskikbaar wees.
Hy sou waarskynlik hierdie seisoen sy Pro14-buiging gemaak het as die Covid-19-pandemie nie tot die onderbreking van die reeks gelei het nie.
Voorts is die kontrak van Amerika se skrumskakel Ruben de Haas met nog ’n jaar verleng. Hy sou waarskynlik hierdie seisoen sy Pro14-buiging gemaak het as die Covid-19-pandemie nie tot die onderbreking van die reeks gelei het nie.
Die slot Sintu Manjezi het ’n kontrak van twee jaar met die Cheetahs, maar dit klink of hy nou op die radar van Jake White en die Bulle is.
Vroeër is berig Manjezi is op pad Kaap toe om vir die Stormers te speel. Dit sou hom beter blootstelling gee met die oog op hoër louere.
Manjezi het toe gesê hy bly vir eers in Bloemfontein en dat ’n speler by die Cheetahs “enige doelwit kan bereik wat jy vir jouself stel”. Die Cheetahs behoort binnekort te weet waar hulle met die slot staan.
Die Cheetahs se voormalige slot Carl Wegner is ook weer vir hulle beskikbaar nadat hy vir Toyota Verblitz in Japan gespeel het.
Wegner het bevestig hy is veilig terug in die land en dat hy weer ’n geleentheid het om vir die Cheetahs te speel. ’n Amptelike aankondiging daaroor word later verwag.
Rapport het oor die naweek berig dat die Haaie-losvoorspeler Andisa Ntsila ’n Vrystater kan word.
Meer oor: Hawies Fourie | Bloemfontein | Kontrakte | Cheetahs | Pro14-Reeks | Rugby
Hawies het Haaie se Ntsila in visier
Ruan meen virus-wolk het silwer randjie
Carl Wegner se kop staan huis toe
Pro14-reeks van baan . . . of is dit?